บริษัท การบินไทย จำกัด (มหาชน) แจ้งยกเลิกเที่ยวบินที่ทำการบินไปปากีสถานและเที่ยวบินเส้นทางไป-กลับยุโรปทั้งหมด
บริษัท การบินไทย จำกัด (มหาชน) แจ้งยกเลิกเที่ยวบินที่ทำการบินไปปากีสถานและเที่ยวบินเส้นทางไป-กลับยุโรปทั้งหมด หลังเกิดเหตุการณ์ความขัดแย้งระหว่างสาธารณรัฐอินเดียและสาธารณรัฐอิสลามปากีสถานเรืออากาศเอก ปรารถนา พัฒนศิริ ผู้อำนวยการใหญ่ฝ่ายความปลอดภัย ความมั่นคงและมาตรฐานการบิน บริษัท การบินไทย จำกัด (มหาชน) เปิดเผยว่า จากกรณีที่สาธารณรัฐอิสลามปากีสถานประกาศปิดน่านฟ้ากะทันหันจากสาเหตุของความขัดแย้งระหว่างสาธารณรัฐอินเดียและสาธารณรัฐอิสลามปากีสถาน ส่งผลกระทบให้การบินไทยต้องยกเลิกเที่ยวบินไปปากีสถานและเที่ยวบินที่บินผ่านน่านฟ้าปากีสถานในวันนี้ 27 กุมภาพันธ์ 2562 ประกอบด้วยเที่ยวบินที่ ทีจี 341 และทีจี 342 เส้นทางกรุงเทพฯ - การาจี (ไป-กลับ)เที่ยวบินที่ ทีจี 345 และทีจี 346 เส้นทางกรุงเทพฯ - ละฮอร์ (ไป-กลับ)เที่ยวบินที่ ทีจี 349 และทีจี 350 เส้นทางกรุงเทพฯ - อิสลามาบัด (ไป-กลับ)ส่วนเที่ยวบินที่บินผ่านน่านฟ้าปากีสถาน 3 เที่ยวบิน ประกอบด้วยเที่ยวบินที่ ทีจี 916 เส้นทางกรุงเทพฯ - ลอนดอน สหราชอาณาจักรเที่ยวบินที่ ทีจี 974 เส้นทางกรุงเทพฯ - มอสโก สหพันธรัฐรัสเซียเที่ยวบินที่ ทีจี 926 เส้นทางกรุงเทพฯ - ภูเก็ต - แฟรงก์เฟิร์ต สหพันธ์สาธารณรัฐเยอรมนีโดยเที่ยวบินดังกล่าวได้ทำการบินกลับมายังท่าอากาศยานสุวรรณภูมิ ซึ่งขณะนี้ได้เดินทางถึงท่าอากาศยานสุวรรณภูมิเป็นที่เรียบร้อยแล้ว และบริษัทฯ ได้ทำการดูแลผู้โดยสารในเที่ยวบินที่ได้รับผลกระทบดังกล่าวตามมาตรฐานสากลนอกจากนี้ เพื่อความปลอดภัยสูงสุดของผู้โดยสารและการปฏิบัติการบิน บริษัทการบินไทย ได้ประกาศยกเลิกเที่ยวบินที่ทำการบินไป - กลับ เส้นทางกรุงเทพฯ - ยุโรป ทั้งหมด 11 จุดบิน ที่ผู้โดยสารต้องมาทำการเช็คอินในคืนวันที่ 27 กุมภาพันธ์ 2562 ได้แก่ เที่ยวบินที่ ทีจี 920 เส้นทางกรุงเทพฯ – แฟรงก์เฟิร์ตรวมทั้งเที่ยวบินที่บัตรโดยสารระบุวันเดินทางเป็นวันที่ 28 กุมภาพันธ์ 2562 ได้แก่เที่ยวบินที่ ทีจี 910 เส้นทางกรุงเทพฯ - ลอนดอนเที่ยวบินที่ ทีจี 924 เส้นทางกรุงเทพฯ – มิวนิกเที่ยวบินที่ ทีจี 930 เส้นทางกรุงเทพฯ – ปารีสเที่ยวบินที่ ทีจี 934 เส้นทางกรุงเทพฯ – บรัสเซลส์เที่ยวบินที่ ทีจี 940 เส้นทางกรุงเทพฯ – มิลานเที่ยวบินที่ ทีจี 936 เส้นทางกรุงเทพฯ – เวียนนาเที่ยวบินที่ ทีจี 960 เส้นทางกรุงเทพฯ – สต๊อกโฮล์มเที่ยวบินที่ ทีจี 970 เส้นทางกรุงเทพฯ – ซูริกเที่ยวบินที่ ทีจี 950 เส้นทางกรุงเทพฯ – โคเปนเฮเกนเที่ยวบินที่ ทีจี 954 เส้นทางกรุงเทพฯ – ออสโลสำหรับเที่ยวบินเส้นทางจากยุโรปเข้ากรุงเทพฯ ที่ยกเลิกทำการบินในวันที่ 27 กุมภาพันธ์ 2562 ได้แก่เที่ยวบินที่ ทีจี 911 เส้นทางลอนดอน – กรุงเทพฯเที่ยวบินที่ ทีจี 921 เส้นทางแฟรงก์เฟิร์ต – กรุงเทพฯเที่ยวบินที่ ทีจี 931 เส้นทางปารีส – กรุงเทพฯเที่ยวบินที่ ทีจี 941 เส้นทางมิลาน – กรุงเทพฯเที่ยวบินที่ ทีจี 945 เส้นทางโรม – กรุงเทพฯเที่ยวบินที่ ทีจี 971 เส้นทางซูริก – กรุงเทพฯเที่ยวบินที่ ทีจี 951 เส้นทางโคเปนเฮเกน – กรุงเทพฯเที่ยวบินที่ ทีจี 961 เส้นทางสต๊อกโฮล์ม – กรุงเทพฯเที่ยวบินที่ ทีจี 955 เส้นทางออสโล – กรุงเทพฯเที่ยวบินที่ ทีจี 925 เส้นทางมิวนิก – กรุงเทพฯอย่างไรก็ตาม บริษัทฯ กำลังติดตามสถานการณ์ดังกล่าวอย่างใกล้ชิด โดยบริษัทฯ ได้มีการวางแผนใช้เส้นทางบินอื่นที่ไม่บินผ่านน่านฟ้าปากีสถาน และอยู่ระหว่างการขออนุญาตบินผ่านน่านฟ้าในเส้นทางอื่นบริษัทฯ ขอความกรุณาผู้โดยสารที่จะเดินทางในเที่ยวบินดังกล่าว ติดตามข่าวสารอย่างใกล้ชิด หรือตรวจสอบตารางการบินได้ที่ thaiairways.com หรือ THAI Contact Center โทร. 0-2356-1111 ตลอด 24 ชั่วโมง นอกจากนี้ เพื่อเป็นการอำนวยความสะดวกแก่ผู้โดยสารที่ถือบัตรโดยสารในเส้นทางที่บริษัทฯ ยกเลิก บริษัทฯ ได้ยกเว้นค่าธรรมเนียมสำหรับการเปลี่ยนแปลงบัตรโดยสารเส้นทางที่ได้รับผลกระทบดังกล่าว โดยจะเป็นไปตามเงื่อนไขที่บริษัทฯ กำหนด อย่างไรก็ตาม บริษัทฯ ทำการบินไปปากีสถาน 3 จุดบิน ได้แก่ การาจี และละฮอร์ โดยทำการบินทุกวันๆ ละ 1 เที่ยวบิน และอิสลามาบัด ทำการบินสัปดาห์ละ 4 เที่ยวบิน ทุกวันจันทร์ พุธ ศุกร์ และเสาร์